Komisijos reglamentas (EB) Nr. 335/2003
2003 m. vasario 21 d.
iš dalies keičianti Reglamentą (EB) Nr. 2316/1999, nustatantį išsamias Tarybos reglamento (EB) Nr. 1251/1999 dėl tam tikrų lauko kultūrų augintojų paramos sistemos sukūrimo taikymo taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EEB) Nr. 1251/1999, dėl tam tikrų lauko kultūrų augintojų paramos sistemos sukūrimo [1] su paskutiniais pakeitimais, padarytais Reglamentu (EB) Nr. 1038/2001 [2], ypač į jo 9 straipsnį,
kadangi:
(1) Komisijos reglamentas (EB) Nr. 2316/1999 [3], su paskutiniais pakeitimais, padarytais Reglamentu (EB) Nr. 327/2002 [4], nustato išsamias Reglamento (EB) Nr. 1251/1999 taikymo taisykles, susijusias su išmokų už tam tikromis lauko kultūromis apsodintą plotą mokėjimo sąlygomis, ir nustato žemės nenaudojimo sąlygas.
(2) Pagal 1994 m. balandžio 26 d. Tarybos reglamentą (EB) Nr. 1017/94 dėl šiuo metu Portugalijoje lauko kultūromis apsėtos žemės pavertimo ekstensyviajai gyvulininkystei skirta žeme [5], su paskutiniais pakeitimais, padarytais Reglamentu (EB) Nr. 2582/2001 [6], buvo pateiktos paraiškos dėl plotų iki 29575 hektarų pertvarkymo. Dėl šios priežasties turėtų būti patikslintas bazinis plotas.
(3) Atsakant į Belgijos pateiktas paraiškas, nauji baziniai plotai turėtų būti nustatyti pagal atitinkamų valstybių narių regionavimo planą.
(4) Valstybės narės pranešė tyrimų dėl tetrahidrokanabinolio kiekio konkrečių veislių kanapėse, pasėtose 2002 m., nustatymo rezultatus. Į šiuos rezultatus reikėtų atsižvelgti sudarant kanapių veislių, už kurias būtų mokamos ploto išmokos ateinančiais prekybos metais, sąrašą ir sąrašą veislių, laikinai patvirtintų 2003-2004 metams, kurias dar reikės tirti tais prekybos metais.
(5) Atitinkamai reikėtų iš dalies pakeisti Reglamentą (EB) Nr. 2316/1999,
(6) Šiame reglamente numatytos priemonės atitinka Grūdųdybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 2316/1999 iš dalies keičiamas taip:
1. VI priedo įrašai, skirti Belgijai ir Portugalijai, pakeičiami šio reglamento I priede pateiktais įrašais.
2. XII priedas pakeičiamas šio reglamento II priedu.
2 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Jis taikomas nuo 2003-2004 prekybos metų.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. vasario 21 d.